el en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ru ky ky ky ky ky ky ky ky ru ky ky uk ky ky ky ky ky ky ru el ru ky ru ky ru ru ru ky ru ky ru ru ru ru ru ru ru bg ky ru ky ru ky ru ky ru ru ky ru ky ru ky ru ky ru av ru ru ru tt ru ky ru kk ru ky ru ky ru ru ru kk ru ru ru en ru
"Агым", 15.05.09 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Президенттикке талапкерлигин койгону "Акшумкардын" лидери ар тараптан ур-соккуга алынды. Кечээки эле санаалаштары Темикени "саткын" атап, Акүйдүн "агенти" деп жиберишти. Т.Сариевдин таламын талашкандан алыспыз, бирок, ажолукка ат салышканга ар бир жарандын конституциялык укугу бар. Экинчиден, оппозиция короосундагылардын баары тең апакай эмес. Ал эми "Акыйкат үчүн" кыймылынын координатору А.Жекшенкулов УКМК абагында жатканына байланыштуу Т.Сариев "акыйкатчыларды" имараттан чыгып кетүүсүн өтүнгөнүн саясаттташтыруунун кажети канчалык. Анүстүнө кыргызда "соодада достук жок" дейт эмеспи.
Мурдагы "Алга, Кыргызстанчы", азыркы парламенттеги КСДП фракциясынын депутаты О.Артыкбаевдин айласы алты кетип атыр. Анткени, үстүбүздөгү жылдын 5-мартында "Неман-Фарм" ишканасын жетектеген парламентарийдин иниси С.Артыкбаевге жана аталган фирманын бухгалтери Г.Мамаевага салык жашырды деген кине менен кылмыш иши ачылган. Бизге жеткен маалыматка караганда, буга Осмонбек мырза А.Акаевден алигиче кол үзбөй, "салык" төлөп жүргөнү себеп болгон имиш. Муну байкап калган бийликтеги таасирдүү фигуралардын бири "экс-президентке "жем" бергенди сага ким коюптур! Ушунчалык эле байманаң ашып-ташып атса биз менен бөлүш!" сыпатында Артыкбаевдин бизнесине балпая "доляга" отуруптур.
"Кочкорлор" жол бербейт го…
Бейөкмөт жана коммерциялык эмес уюмдар ассосиациясынын жетекчиси Токтайым Үмөталиева ажолукка ат салышарын тастыктаган арызын БШКга жолдоду. Биринчи ирет Токтайым эжебиз 2005-жылкы президенттик шайлоодо аялзатынан жалгыз талапкер катары күч сынашкан. Такты талашкан 11 "кочкордун" ичинен Үмөталиеванын алдыга суурулуп чыгышы күмөн.
Ташиев сүйбөгөн менен башкалар сүйөт
Зилзаланын айынан Кара-Суудагы көпчүлүк эл үй-жайсыз калып, кыштын кыраан чилдесинде палаткада баш калкалашкан. Кечээ жакында УТРК аркылуу Өзгөчө кырдаалдар министрлигинин кызматкерлери ссудалык акча берүүдө жапа чеккендерден 100 доллардан пара алып жаткандыгын карапайым калк айтты. Жең ичинен соодалашмайды министр К.Ташиев сүйбөгөнү белгилүү, бирок, кол алдындагыларды теске салып койбойбу. Же өзү да коррупция "дартына" чалдыгып баратабы?
Артыков, "Арашан" жана А.А.
Экс-губернатор, март ыңкылабынын активдүү катышуучусу А.Артыков гезиттердин бирине оппозициядан "ат чабышка" аттанган А.Атамбаевди өлө сындаптыр. Макалада КСДП лидери учурунда өнөктөштөрүн "кидайт" этип, премьер-министрлик кызматка кете бергени, 2007-жылдагы апрель митингине чогулгандарды "кой" атаганы туурасында жазылган. Мындан сырткары, Анвар Артыков Атамбаевдин президенттикке көңүлү жоктугун, аны оппозиция мажбурлап аткан имишине токтолуп, "мойнунан байлаган ит ууга жарабайт" накылын мисал тартат. Оппозиционер Артыковдун КСДП жетекчисине берер баасы ушул болсо, президенттикке талапкер Атамбаев жөнүндө калың журттун ою кандай болду экен, ыя?
Ансыз деле А.Атамбаевдин жазуучулардын "Арашан" чыгармачылык үйүн, аларга берип келаткан 500 сомдук стипендиясын эмненин эсебинен каржылары, ошол эле жазуучуларга тиешелүү "Нооруз" кафесинин азыр эмне болуп атканы жөнүндө, Атамбаевди колдойт же колдобойт деп жазуучулар өз ара бөлүнүп атканы жөнүндө түрдүү кеп-сөз калкып жүрөт.
Гезитти бүтүп, телеге өткөн Наргозуев
"Акжолчу" Бегалы Наргозуевдин демилгеси менен Кыргызстан тарыхында алгачкы интернет телеканалы ачылды. www.kyrgyztoday.kg дарегине кирген адам коомдогу болуп аткан саясый, маданий жаңылыктар менен "живой" тааныша алат. Бу саамалык туурасында өзүнүн пикирин угалы десек, эл өкүлү шайлоочулар менен жолугушуу өткөрүп жүрүптүр.
Ишкананы казино буттан чалганда
Өзүм 1970-жылы туулгам, төрт баланын атасымын. Кырсыкка байланыштуу 1994-жылдан бери II топтогу майыпмын. Ошондон бери өкмөт тарабынан берилген пенсиям үй-бүлөмдү бакканга жетпей, 2000-жылдан 2007-жылга чейин соода-сатык менен алектенүүгө аргасыз болдум. Ушу кезге чейин өз мээнетим менен ирденип, Бишкек шаарынын Ленин районунун Чоң-Арык айыл өкмөтүнөн жер алып, ага эл катары турак-жай кургам. 2005-жылдын март айынан баштап, орто жана майда ишканаларга Сиз тараптан колдоо болгондуктан, ыксыз текшерүүлөр кыскарып, мага окшогон карапайым жарандардын жашоого болгон үмүтү кайрадан жанган эле. Мен да өз өлкөмдүн патриоту катары элге пайдалуу иш кылууну чечип, 2007-жылы үйүмдү "Казкоммерцбанкка" күрөөгө коюп, 110 миң доллар алып, ага суусундук чыгаруучу чакан ишкана ачкан элем. Бирок күрөөгө койгон жер өзүмдүн толук менчигим болбогондуктан, Жогорку Кеңештин "Акжол" фракциясынын депутаты Бейшен Абдрасаков жана Капар Эргешов менен келишим түзүп, узак жылга Бишкек шаарынын Лев Толстой 17 көчөсүндө жайгашкан алардын жерин ижарага алгам. 2007-жылдын май айынан баштап чакан ишканам толугу менен ишин улап, натыйжада өкмөттүн казынасына жыл сайын 200 миң сом салык төлөп келдим. 20 адамды жумуш орду менен камсыз кылып, алар үчүн соцфонд ж.б. тиешелүү салыктарды төлөп, аны менен катар "Казкоммерцбанкка" болгон кредит пайызын өз убагында төгүп тургам. 2009-жылдын сентябрь айында Бейшен Абдрасаков менен Капар Эргешов мени менен сүйлөшпөй туруп, жердин менин заводум турган чоң бөлүгүн "Старый город" аттуу казино ээси Жуман Нуржановго сатып жиберген. Алар ошол эле күнү иштеп жаткан заводумду талкалап, трактор менен түрттүрүп салышкан. Ошол күндөн бери заводубуздун иши токтоп турат. Бул тууралуу Ленин райондук арбитраждык сотуна кайрылганыбызда, сот чечими боюнча Капар Эргешов келтирген зыян үчүн мага 20 миң доллар төлөп бермек. К.Эргешов менен Б.Абдрасаков бул сумманы мага төлөп бербей, жерди кайра башка адамга каттатып коюшту. Заводду түрттүрүп аткан убакта "Старый город" казиносунун ээси Жуман Нуржанов заводдун бузулбай калган бөлүгүн оңдоп, жылуулап, бүтөп берүүгө убада берген. Бирок убадасын аткарбай, бүгүнкү күндө заводдун жабдуулары кышкы суукта ачык калып, суукка тоңуп, толугу менен иштен чыкты. Бул туурасында Ленин райсотуна да кайрылдым, бирок жыйынтык бололек. Учурда ушундай адамдардын мага көрсөткөн кордугунун айынан банк бүгүн-эртең үйүмдү алганы турат.
Урматтуу президент! Жогорудагы зыяндын айынан 20 адамдын үй-бүлөсү багылбай ишсиз калса, өкмөт казынасы да 200 миң сом салыктан өксүдү. Көз кырыңызды салып, иштин адилет чечилерине жардам берериңизге ишенип,
КЕРМАЛИЕВ Таалайбек, Бишкек шаары, Ынтымак жаңы конушу
кыргыз тилиндеги гезит "Агым"
email • архив • редакция
ШАЙЛООГО 68 КҮН КАЛДЫ
Азаттык эйфориясынан армандуу сазга
"Опузадан коркконумдан президенттин уулу деп ойлогом"
Күрпсай, Ташкөмүр, Үчкоргон, Шамалдысай унутулдубу?
Фильтр тамеки, күл аралаш келген сөөк
Денеге кирген кене, табыптын шакшагы
"Акжол" үчүн 600 миң доллар берген эмесмин"
Түсү ийги кишинин жолу да тегизби?
Дан менен чар качан иргелет?